Selinuntė

Selinuntė (it. Selinunte) – nedidelis Viduržemio jūros kurortas Sicilijos pietvakariuose, Trapanio provincijoje, Kastelvetrano savivaldybėje. Labiau žinomas dėl savo archeologinės radimvietės su penkiomis senovės graikų šventyklomis Akropolyje. Istorija Selinunte (gr. – Selinus) buvo įkurta VII a. pr. m. e. rytinės Sicilijos pakrantės miesto Megara Hiblėja gyventojų. Miestas tegyvavo apie 200 metų, per tą laiką jo populiacija pasiekė apie 25 000 gyventojų. Pastoviai konfliktuodamas su Segesta, Selinus 409 m. pr. m. e. buvo sunaikintas Kartaginos karių, atėjusių į pagalbą pastarajam miestui.